Tukitoimet uhkaavat pysäyttää junien lähi- ja kaukoliikenteen joulukuussa.

Rautatiealan unioni Rau ilmoitti maanantaina uusista tukitoimista lakkoileville postilaisille.

VR:n ja Finrailin toimihenkilöt ovat myötätuntolakossa ensi perjantaista (29.11.) kello 6:sta lauantaihin kello 6:een, jos Postin työkiistaan ei sitä ennen saada ratkaisua. Toimihenkilöt työskentelevät muun muassa henkilö- ja tavaraliikenteen asiakaspalvelussa, lipunmyynnissä, tavaraliikenteen ohjauksessa, taloushallinnossa sekä häiriötiedotuksessa ja häiriötilanteiden ratkaisemisessa, Rau kertoo tiedotteessa.